เมื่อเดือนมีนา เมษา พฤษภา ประจำเดือนจะมาช่วงวันที่18 19ค่ะ ช่วงเดือนพฤษภา มีเพศสัมพันธ์ช่วงวันที่ 25-27 ไม่ได้ป้องกันค่ะ หลั่งนอกหลังจากนั้นคืนวันที่27 พฤษภา ทานยาคุมฉุกเฉินไปตอน2ทุ่ม และทานอีกเม็ดตอน7โมงครึ่งค่ะ 1อาทิตถัดมามีเลือดออก3วันค่ะ จนตอนนี้วันที่2กรกฎา เลยกำหนดที่ประจำเดือนจะมา 13 วันแล้วค่ะ เคยตรวจปัสสาวะตอนประจำเดือนขาดได้ 4 วัน ตรวจครั้งที่2 หลังขาดไป8วัน ตรวจครั้งที่3หลังขาดไป12วัน ทั้ง3ครั้งขึ้นขีดเดียวหมดค่ะ ตรวจตอนเช้าหลังตื่นนอน ก่อน9โมงเช้าทุกครั้งค่ะ อยากทราบว่าจะท้องมั้ยคะ หรือมีโอกาสที่ผลตรวจฉี่จะเป็น false negative รึป่าวคะ เพราะ1เดือนแล้ว ยังมีอาการคัดเต้านมและประจำเดือนยังไม่มาเลยค่ะค่อนข้างเครียดๆน่ะค่ะ ขอบค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองหากรับประทานภายใน 72 ชั่วโมงหลังมีเพศสัมพันธ์ มีโอกาสตั้งครรภ์ได้น้อยค่ะ การตรวจการตั้งครรภ์ทางปัสสาวะสามารถให้ผลบวกได้ตั้งแต่ 10-14 วันหลังมีการปฏิสนธิ ผลมีโอกาสผิดพลาดได้เช่นกัน แต่ค่อนข้างน้อย ขึ้นกับว่าตรวจในช่วงเวลาที่มีระดับฮอร์โมนที่สร้างจากรกขึ้นแล้วหรือยังในกรณีนี้ถ้าประจำเดือนมาช้าคือช้ากว่า 35 วันนับจากครั้งก่อน อาจจะเป็นผลจากยาคุมกำเนิดฉุกเฉินหรือการตั้งครรภ์ก็ได้ ถ้าไม่สบายใจ แนะนำไปยืนยันการตั้งครรภ์ที่รพ.อีกครั้ง แพทย์อาจทำการตรวจปัสสาวะซ้ำหรือตรวจเลือดเพิ่มเติมค่ะ